خاریجی ایشلر ناظیری مولود چاووش اوغلو امریکا پرزیدنتی دونالد ترامپین سوریه-نین جولان تپه‌لری اوزرینده حاکمیتی‌نین تانینماسی باره‌ده سندی ایمضالاماسینا رئاکسیا گؤستردی.
چاووش اوغلو بو قرارین ایسرایل-ین جولان تپه‌لرینی ایلحاقینی مشروع لاشدیرمایاجاغینی سؤیله‌ییب.
چاووش اوغلو سوسیال مئدیا واسطه‌سیله یایدیغی آچیقلامادا بیلدیریب کی، امریکا بیر داها اولوسلار آراسی حقوق قایدا‌لارینی گؤزدن یاییندیردی. آنجاق بو قرار ایسرایل-ین قولان تپه‌لری ایلحاقینی هئچ واخت لئگیتیم‌لش‌دیره بیلمه‌یه‌جک‌دیر. عکسینه اورتا دوغوداکی باریش سعی لری نین قارشی‌سینی آلا‌راق، بؤلگه‌دکی گرگین‌لیگی داها دا آرتیرا‌جاق.
جمهور باشقانلیغی سؤزچوسو ابراهیم کالین ایسه موضوع یا دایر آچیقلاماسیندا "کیمین طرفیندن دستکلندیگینه باخمایا‌راق، ایشغال و حرب سیاست‌لری غیری-قانونی و غیری-اینسانی‌دیر" ایفاده‌لرینی ایشلدیب.
عدالت و اینکیشاف پارتیسی‌نین سؤزچوسو عمر چلیک ده "ترامپین ایمضاسی غیری-رسمی‌دیر" دئیه‌رک رئاکسیاسینی گؤستریب.
چلیک "جولان تپه‌لری ایسرایل تورپاغی دئییل، سوریه-لیلرین تورپاغی‌دیر" دئیه بیلدیریب.
قئید ائدک کی، دونالد ترامپ "ایسرایل-ین جولان تپه‌لری اوزرینده حاکمیتینی رسما تانیدیغینی اعلان ائده‌رک، بونونلا باغلی سندی ایمضالادی.
ایسرایلین باش ناظری بینیامین نئتانیاهو دا واشینگتن-دا ایمضا مراسیمینه قاتیلدی.
سندین ایمضالاندیغی دقیقه‌لرینده ایسرایل اوچاقلاری غزه-نی بومبالاماغا باشلادی.
شهرده پارتلاییش سس‌لری ائشیدیلیر.
